सामार
सामार (Samar) दक्षिणपूर्वी एशिया के फ़िलिपीन्ज़ देश के विसाया द्वीप दल के पूर्वी विसाया प्रशासनिक क्षेत्र में एक द्वीप है। यह देश का तीसरा सबसे बड़ा द्वीप है और प्रशासनिक रूप से तीन प्रान्तों में विभाजित है: सामार प्रान्त (जिसमें द्वीप का पश्चिमी ४०% हिस्सा सम्मिलित है), उत्तरी सामार प्रान्त और पूर्वी सामार प्रान्त। सामार पास से लेयते द्वीप से सान हुआनिको जलसन्धि द्वारा बंटा हुआ है लेकिन यातायात के लिए इसपर एक समुद्री पुल बनाया गया है।